**Verde, Doamne...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Verde, Doamne, fă- mă verde,

Lumina din cer mă vede

Și simt seva Ta divină…

Sufletul meu Ți se-nchină!

Verde, verde, verde, verde…

Pajiștile noastre-Ai crede

Că-s udate-n rătăcire

De uscata omenire?

Verdelui veșnic de brad

Milă-i este că eu ard

Vreascurile lacrimilor

Din durerea patimilor.

Verdele păcii din suflet

Acoperă fiece urlet,

Suferința strânsă-n spume

Se întinde peste lume…

Verde, Doamne, verde sunt,

Știu că viața pe Pământ

Este trecere de-o clipă

Și din ea facem risipă!